ไฟแนนซ์ทูเดย์
โดย...นายรัษฎา
17 ม.ค. 2560

โดย...นายรัษฎา
ระหว่างนี้ อภิศักดิ์ตันติวรวงศ์ รมว.คลัง มีแต่งานใหญ่ให้ทำ ล่าสุดเครื่องมือปราบปรามเจ้าหนี้นอกระบบออกมาแล้ว โดย พ.ร.บ.ห้ามคิดอัตราดอกเบี้ยเกิน ปี 2560 ประกาศในราชกิจจานุเบกษาและมีผลบังคับใช้ จากนี้ก็ขึ้นกับการปฏิบัติ โดยเฉพาะการประสานกับเจ้าหน้าที่ตำรวจทั่วประเทศในการกวดขันจับกุมเจ้าหนี้นอกระบบที่ทำผิดกฎหมายมาลงโทษให้เป็นตัวอย่าง ให้เจ้าหนี้รายอื่นเข็ดหลาบ
นอกจากหนี้นอกระบบยังมีเรื่องการสอบสวนกรณีไม่มีการเรียกภาษีน้ำมันจาก บริษัท เชฟรอน และการกล่าวหาอีกหลายประเด็น ที่ รมว.คลัง ต้องทำเรื่องให้กระจ่างออกมา เพราะมีกลุ่มที่ติดตามเรื่องนี้คอยจับตาดูอย่างใกล้ชิด
ผู้ค้าสลากฝากบอกสำนักงานกองสลากฯ อย่ามาไล่จับตัวเล็กตัวน้อย ฐานทำให้ราคาสลากแพงเลย แค่ควานหาคนในที่เป็นต้นตอให้เจอ แล้วจัดการสะสางจะได้ผลยั่งยืนกว่า